Rune Almenning Jarstein

Rune Almenning Jarstein (født 1984) er en norsk tidligere fotballspiller.Rune Almenning Jarstein legger opp: – Ingen enkel avgjørelse Han har tidligere spilt for , ,  og . Han har også i lange perioder vært fast førstekeeper på landslaget.

Han mottok Gullballen (Kniksenprisen) som Norges beste fotballspiller i 2018Jarstein og Hegerberg vant gullballen, NFF, 5. januar 2019 og ble samme år rangert som den beste keeperen i tysk Bundesliga.

Jarstein er gift med tidligere håndballspilleren for Gjerpen, Hanne-Stine Bratli. Sammen har de to døtre (født 2009 og 2014) og en sønn (født 2020).

 Spillestil 
Som keeper er han kjent han for sin store rekkevidde i feltet, sin dyktighet med beina og sin raske igangsetting av spillet. I en InStat-oversikt fra 2018 var Jarstein den keeperen i de fem største europeiske ligaene med størst «playmaker-evne som hjelper laget med å starte angrep». Han hadde et snitt på 31,24 «offensive pasninger» per kamp og 19 vellykkede langpasninger per kamp.Børskongen Jarstein hylles i Tyskland: Enestående, VG, 10. oktober 2018

 Klubbkarriere 
 –2002: Ungdomsår 
Jarstein begynte sin karriere i den lokale 3.-divisjonsklubben Herkules i Skien. Det ble tidlig klart at han var et stort keepertalent. Han ble oppdaget av Manchester Uniteds speidere og trente med dem flere ganger som tenåring.ta.no United er drømmen for Jarstein, Telemarksavisa, 19. september 2005 Senere har han vært i søkelyset til en rekke klubber, blant annet Bayern München.fotballmagasinet.no Bayern München sikter seg inn mot Jarstein 

 2002–2007: Odd Grenland 
I 2002 kom han til Odds Ballklubb, hvor han fikk sin debut på slutten av sesongen. Det tok tre år før han fikk spille fast på A-laget. Da tidligere keeper Erik Holtan ble solgt til Moss før 2005-sesongen, ble raskt Odds førstevalg på keeperplassen.Spillerprofil på RBK

Den 11. november 2006 scoret Jarstein sitt første mål for Odd Grenland, da han laget 7–1 -målet på straffespark borte mot Bryne i kvalifiseringskampen om Tippeligastatus 2007. Odd Grenland vant 10–1 sammenlagt.

Odd rykket ned fra Eliteserien etter 2007-sesongen. Jarstein ønsket da å skifte klubb. Han ble linket til både Vålerenga og Rosenborg. Til slutt var det trønderne som trakk det lengste strådet. Kontrakten ble signert rett før nyttår.Jarstein klar for RBK, VG, 28. desember 2007

 2008–2010: Rosenborg 
I Rosenborg ble Jarstein umiddelbart satset på som førstekeeper våren 2008. Han imponerte både på klubblaget og på landslaget den våren. Både Jarstein og de andre keeperne var tidvis skadet fra sommeren 2008 og utover 2009. Det var hard kamp om keeperplassen i Rosenborg, og da trener Erik Hamrén hentet Daniel Örlund som ny førstekeeper, ønsket ikke Jarstein forlenge kontrakten.Jarstein drøyer ny kontrakt, RBK-web, 1. oktober 2009

Med Rosenborg ble Jarstein seriemester i 2009-sesongen.

 2010–2013: Viking 
I forkant av 2010-sesongen flyttet Jarstein til Stavangerklubben Viking under ledelse av Åge Hareide.Viking er på ingen måte et steg ned, Aftenposten, 8. mars 2010] Han signerte en 4-årskontrakt og fikk mye spilletid i hele kontraktsperioden. I perioden 2010 til 2013 spilte Jarstein 150 kamper for Viking, fordelt på 116 i Eliteserien, 14 i cupen og 20 treningskamper. I perioden var han en av de beste spillerne i klubben og ble etter hvert også fast keeper på landslaget.Spillerinfo på Vikingsnettside, sist besøkt 6. januar 2019Norges desidert beste keeper, Nettavisen, 31. juli 2011 Etter 2013-sesongen ble han tatt ut på "årets lag" av NRK.Dette er årets lag i eliteserien, NRK, 10. november 2013 Da kontrakten med Viking utløp etter fire år, var han fortsatt populær i klubben, og det var ikke klart hvor han skulle spille neste sesong. Han var ønsket av klubber i flere land.Sa farvel til Viking , Rogalands avis, 30. november 2013

 2014–2022: Hertha Berlin i Bundesliga 
Fra januar 2014 har Jarstein vært keeper i den tyske bundesligaklubben Hertha Berlin. Det første halvannet året var han reservekeeper. Sommeren 2015 fikk han beskjed om at han kunne forlate klubben dersom han ønsket, og ble blant annet koblet til Celtic. Jarstein valgte å bli værende. Da den tidligere førstekeeperen Thomas Kraft ble skadet i september 2015, ble Jarstein etter kort tid førstekeeper i klubben.Rune Jarstein ist die nummer 1 bei Hertha BSC (tysk), BZ Berlin, 26. juli 2016

Den tyske storavisen Bild rangerte Jarstein som årets beste keeper i Bundesliga sesongen 2016/2017.Bragden: Jarstein på årets lag i europas største avis, Dagbladet, 22. mai 2017 Sesongen 2018 ble han blant annet i media rangert som den beste keeperen i tysk Bundesliga. Etter en arbeidskonflikt med Hertha opplyste Rune Almenning Jarseng i november 2023 at han legger opp.Rune Jarstein: Die nummer 1 mit der 22 auf dem rücken  (tysk), Herthabase, 10. oktober 2018Berlinmuren - Portrettintervju i Aftenposten 21. mars 2019Hertha: Arbeidskonflikten med Rune Almenning Jarstein er løst - NRK/NTB 5. oktober 2023Rune Almenning Jarstein legger opp - Aftenposten/NTB 28. november 2023

Landslagsspill for Norge 
Rune Almenning Jarstein har i lange perioder vært fast førstekeeper på .

U16, U17 og U18
Jarstein spilte fire kamper på U16-laget, fem kamper på U17-laget og åtte kamper på U18-laget for Norge.

U19 og U21
Jarstein spilte seks kamper for det norske U19-laget, blant annet var han med i troppene som spilte EM i 2002 under ledelse av Bjørn HansenUttak på U19-landslaget , Fædrelandsvennen, 14. juni 2002 og senere i 2003 under ledelse av Egil Drillo Olsen.Norske gutter herjet i U19-EM, Dagbladet, 13. mai 2018

Jarstein fortsatte karrieren på u-landslagene med 13 kamper på U21-landslaget i årene 2005-2006. Han fikk også bære kapteinsbindet for Norge.Kaptein Jarstein, Telemarksavisa, 1. juni 2006 Han fikk også være med på landslagssamlinger med A-landslaget i denne perioden.Jarstein imponerer Hareide , Varden, 6. oktober 2005

A-landslaget
Selv om Jarsteins klubb Odd slet i bunnstriden av Eliteserien i 2007, imponerte U21-keeperen så mye at han fikk debutere på A-landslaget 22. august 2007. Han spilte de siste 45 minuttene i vennskapskampen på Ullevaal da Norge vant 2–1 mot .Jarstein etter 10 år med oppturer og nedturer: -Alle gjør feil, det handler om å lære av feilene, Aftenposten, 4. oktober 2017

Etter debuten har Jarstein i lengre perioder vært fast landslagskeeper, både som første- og andrevalg.

Priser og utmerkelser
 2016: Årets spiller i spillerorganisasjonen NISO
 2018: Gullballen (Kniksenprisen) - vinner året 2018

 Referanser 

 Eksterne lenker 



  Spillerprofil på RBK.no
  Spillerprofil på RBKweb.no

Kategori:Norske fotballspillere
Kategori:Norske landslagsspillere i fotball for herrer
Kategori:Vinnere av Kniksenprisen
Kategori:Fotballspillere for Odds ballklubb
Kategori:Fotballspillere for Rosenborg BK
Kategori:Fotballspillere for Viking FK
Kategori:Fotballspillere for Hertha BSC Berlin
Kategori:Norske fotballspillere i Tyskland
Kategori:Fotballkeepere som har scoret
Kategori:Målvakter i fotball
Kategori:Personer fra Skien kommune